Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: a 106/2003. (XII. 29.) GKM rendelethez
Paragraph Index: 2054

8. Az R. 2. számú melléklete „B) Különös szabályok” fejezetének 3.2.4—3.2.8. pontjai helyébe a következõ 3.2.4—3.2.8. pontok lépnek: „3.2.4. Ha a fogyasztási hely üzemszerû ellátására több, önálló túláramvédelemmel ellátott vezeték, illetve transzformátor szolgál, akkor az egyes (a fogyasztó által igényelt) túláramvédelmek névleges vagy fázisonként beállított áramerõsség értékeinek összege, vagy a hálózathasználati szerzõdésben szereplõ teljesítmény alapján kell a teljesítményt meghatározni. 3.2.5. Amennyiben a feljogosított fogyasztó az egyidejû maximális teljesítményigényének biztonságosabb kielégítése érdekében többirányú hálózati ellátást és/vagy tartalék betáplálási lehetõségét kíván igénybe venni, s azt az elosztó hálózati engedélyessel kötött hálózati csatlakozási és/vagy hálózathasználati szerzõdésben is rögzítették, akkor a feljogosított fogyasztónak az ezen ellátáshoz tartozó csatlakozási pontokra lekötött teljesítmények után is meg kell fizetnie az elosztói teljesítménydíjat. 3.2.6. A közüzemi teljesítménydíjas fogyasztók esetében a közüzemi szerzõdéseikben az adott évre rögzített teljesítményértékek közül a legnagyobb képezi — a szerzõdéses hónapok arányában — a díjfizetés alapját. 3.2.7. A közüzemi fogyasztókra vonatkozó külön jogszabályban meghatározott többirányú ellátás és tartalék csatlakozás esetén a közüzemi szolgáltató az ezekhez tartozó csatlakozási pontokra is köteles az elosztói teljesítménydíjat megfizetni. 3.2.8. Ideiglenes vételezéskor közép- és nagyfeszültségû csatlakozás esetén az elsõ túláramvédelem beállított értékével számított teljesítmény alapján kell a teljesítménydíjat felszámítani.”

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes